  Наталья Тетерина Удмуртиысь Дэри ёросысь Шабердӥ гуртлэн фельдшер-акушер пунктаз «Добро в село» огъяросси акцилы кутскон сётӥзы. Со сярысь элькунысь Тазалыкез утёнъя министерстволэн пресс-службаез ивортэ. #ДоброВСело ӵектос фельдшер-акушер пунктъёслэсь ужзэс умоятон понна кылдытэмын. Доброволецлэн арез улсын проектэ егит волонтёръёс-эмчиос пырисько. Дэри ёросысь эмъюртъёсын ужасьёс калыкез эскерытозь, доброволецъёс ивортодэтэн стендъёсты выльдӥзы но юртэз утялтӥзы. Шабердӥ гуртын 40-лэсь ятыр улӥсьёслы терапевт, акушерка ӧнерчиос визь-кенеш сётӥзы, озьы ик калык ЭКГ но мукет эскеронъёс пыр ортчыны быгатӥз. Интыысь интые ветлӥсь акци Удмуртилэн пӧртэм ёросъёсаз радъяськоз. Матысь дыре Дэбес, Яр, Можга, Каракулино, Кизнер но мукет ёросъёсы потаны чаклало. Тегъёс: Тазалык Удмуртия автозавод тазалыкезутён волонтёръёс  